יעל שבח

יעל שבח (נולדה בי"ד בטבת ה'תשמ"ו, 26 בדצמבר 1985) היא מחנכת ופובליציסטית ישראלית. היא אלמנתו של הרב רזיאל שבח שנרצח בפיגוע הירי ליד חוות גלעד.

ביוגרפיה 
יעל שבח נולדה בפריז ועלתה לארץ עם כל משפחתה. הם גרו במשך שנה במרכז קליטה מבשרת ציון ולאחר מכן עברו להתגורר בכפר סבא. בט"ו בחשון תשס"ז, נישאה לרזיאל שבח אותו הכירה בהתנדבות משותפת בעמותת "שמחה לילד". לאחר נישואיהם התגוררו שלוש שנים בשדרות, עברו לקדומים ולאחר מכן לחוות גלעד.  לזוג נולדו שישה ילדים. 

עבדה כמחנכת כיתה י' באולפנת מעלה לבונה. ב-9 בינואר 2018, נרצח בעלה בפיגוע ירי ליד חוות גלעד.

מאז מותו של בעלה היא פועלת להנצחתו, היא התנדבה ועברה קורס חובשים במד"א, ממנו הוקם "צוות רזיאל" והיא החלה להתנדב באופן קבוע.

לאחר רצח בעלה, החלה לעסוק בכתיבה פובליציסטית אוטוביוגרפית, במשך שנתיים כתבה טור בעיתון שביעי. לאחר מכן החלה לפרסם טור שבועי ב"מקור ראשון".

שבח פעילה בנושא הסדרת המאחזים ובפרט חוות גלעד.

בנובמבר 2020, פרסמה שבח את ספרה הראשון, "א' אלמנה". ביולי 2021 החלה להגיש אחת לשבועיים את התוכנית "ציפורי לילה מצייצות" בגלי צה"ל, יחד עם רות אלבז.

באפריל 2023 נבחרה שבח לכהן בצוות השופטים של חידון התנ"ך העולמי לנוער יהודי ביום העצמאות ה-75.

ספרים
 א' אלמנה ספר ביוגרפי על רזיאל שבח, ועל החיים שאחרי מות בעלה. עורכת הספר: יעל ברזילי. 200 עמ', בהוצאת ידיעות ספרים, נובמבר 2020.

קישורים חיצוניים 
 
 גאולה אבן-סער בשיחה אישית עם יעל שבח

הערות שוליים 

ישראליות ילידות צרפת
ישראלים ילידי צרפת
בעלות טור ישראליות
בעלי טור ישראלים
חוות גלעד
תושבי מאחזים
מגישות ציפורי לילה
מגישי ציפורי לילה
נשות חינוך ישראליות
אנשי חינוך ישראלים
סגל מקור ראשון
פובליציסטיות ישראליות
פובליציסטים ישראלים
ישראלים שנולדו ב-1985
ישראליות שנולדו ב-1985